খোঁজ নিয়ে জানা গেছে, গত ২০১৪-১৫ অর্থ বৎসরের প্রথম পর্যায়ে কাজের বিনিময়ে খাদ্য কর্মসূচী (কাবিখা) কর্মসূচীর আওতায় পেকুয়া উপজেলা পরিষদ পেকুয়া সদর ইউনিয়নের বিভিন্ন মসজিদ-মাদ্রাসা ও এতিমখানা-হেফজখানায় সৌর বিদ্যুৎ স্থাপনের জন্য ১০ টন খাদ্য শষ্য বরাদ্দ দেওয়া হয়। এসব খাদ্য শষ্যের আনুমানিক মূল্য প্রায় ৩লাখ ৩০হাজার টাকা। জানা গেছে, পেকুয়া সদর ইউনিয়নের ৩ নং ওয়ার্ড়ের ইউপি সদস্য মো. মানিক প্রকল্প সভাপতি হিসেবে অনুমোদন দিয়ে তার অনুকূলে ওই ১০ টন খাদ্য শষ্য বরাদ্ধ দেওয়া হয় উপজেলা পরিষদ থেকে। এরপর গত বছরই দুই কিস্তির ডিও পেকুয়া পিআইও অফিস গ্রহণ করে মানিক মেম্বার চকরিয়া খাদ্য গুদাম থেকে খাদ্য শষ্য উত্তোলন করে কালোবাজারে বিক্রি করে দিয়ে সরকারী বরাদ্ধের সমুদয় অর্থ আত্মসাৎ করেন। চলতি মাসের ২ ফেব্রে“য়ারী পর্যন্ত ওই বরাদ্ধের অনূকূলে কোন কাজ হয়নি। সরেজমিনে বিভিন্ন মসজিদ ও মাদ্রাসায় পরিদর্শন করেও ইউপি সদস্যের বিরুদ্ধে লুটপাটের সত্যতা মিলেছে।